cyanic-selkie/wikianc huggingface dataset:
Bobby London
Luftpiratene
London ble inkludert i Disneys opprinnelige søksmål: «Jeg var involvert, absolutt, ettersom jeg var involvert i utgivelsen av det [heftet], og... mitt navn var rett der og jeg var en del av det. Imidlertid var det et rykte, et feilaktig rykte, at Dirty Duck var en del av saksmålet, og det er ikke sant. Dirty Duck var aldri berørt av den rettssaken.»
National Lampoon og Playboy
Kort tid etter støyen rundt Luftpiratene brøt løs ble London kontaktet av utgiverne av humormagasinet National Lampoon som trykket Dirty Duck månedlig i flere år sammen med Shary Flenniken som London hadde giftet seg med. Flennikens serie i magasinet var Trots and Bonnie. Flenniken ble også redaktør for magasinet for noen år. London flyttet deretter serien over til Playboy en gang i 1976 hvor den gikk fram til 1987. Dirty Duck kom senere tilbake til Playboy og fortsatte å være der så sent som 2008. Den har til sammen gått i Playboy i over 25 år.
Mangfoldig arbeid
I 1978 vant London juriens tegneserieprisen «Yellow Kid» som Beste tegner-forfatter. Han har bidratt med illustrasjoner til The New York Times Op-Ed-side fra 1976 til 1981, og skrev og tegnet den syndikaliserte tegneserien Popeye (Skippern) for King Features fra 1986 til 1992. Han ble gitt sparken for til sist å gjort en allegorisk fortelling om abort, ettersom tradisjonelle tegneserieforlag ikke ønsker at deres tegneserier skal handle om noe som eksisterer i virkeligheten.
Sommeren 2000 utga London en familieorientert serie for Nickelodeon Magazine kalt for Cody, var medforfatter og gjorde storyboard for episoder av den animerte TV-serien Dexter's Laboratory og The Powerpuff Girls for Cartoon Network i 2004. Han bidro også til formgivningen av figurene for «King Neptune» og «Mindy» fra The SpongeBob SquarePants Movie (som svensk heter SvampBob Fyrkant). Han kom seg tilbake til tegneserieheftene for første gang på tredve år i 2005 med bidrag til den Grammy-nominerte boksettet fra plateselskapet Rhino Record med Weird Tales Of The Ramones.
Ferjesambandet Volda–Folkestad
Volda–Folkestad er et ferjesamband på riksvei 651 som krysser Voldsfjorden mellom Volda og Folkestad i Volda kommune på Sunnmøre. Sambandet er siden 2006 drevet av Norled. Ferja MF «Finnøy» trafikkerer strekningen. Overfarten tar 15 minutter. Før Kvivsvegen ble åpnet i 2012 var sambandet del av.
Muntingiaceae
Muntingiaceae er en plantefamilie i ordenen Malvales. Den har ikke fått noe norsk navn, og artene i familien vokser ikke naturlig i den nordiske floraen. Alle de tre artene i familien er trær. De vokser naturlig i tropisk Amerika, men Muntingia calabura er plantet overalt i tropene på grunn av de søte bærene.
Ferjesambandet Volda–Folkestad
Sambandet har siden 2001 vært blant de 20 mest trafikkerte ferjesambandene i Norge.
Trafikkdata
Data hentet fra Statens vegvesens Håndbok 157 Ferjestatistikk
Betta taeniata
Betta taeniata er en art i gruppen guramier. Det er en ferskvannsfisk som lever på Borneo i Indonesia. Den blir ca. 5,5 cm lang SL. Den er en munnruger. Voksne hanner er mer fargerike enn hunner. Hannene blir også bredere i hodet. Den lever i klart vann, hvor den for det meste holder seg i områder med en del strøm.
Arten har likheter med Betta edithae, Betta falx, Betta picta og Betta simplex.
Mårup kirke
Mårup kirke er en tidligere kirke som ligger på Lønstrup klint i Hjørring kommune på en lang kystskrent mellom Lønstrup og Løkken. Den ble oppført på midten av 1200-tallet. Opprinnelig var den en senromansk kirke med rektangulært skip og tilnærmet kvadratisk kor. Da kirken ble reist var kystlinjen flere kilometer ute, men senere har erosjonen endret landskapet slik at den etter hvert ble liggende helt ute på kanten av klinten.
Man sluttet å bruke kirken i 1928 bortsett fra til gudstjenester og enkelte andre aktiviteter i sommerhalvåret. 24. mars 2008 ble kirken benyttet til gudstjeneste for siste gang. Fra samme år har kirken blitt gradvis tatt ned slik at det kun står murveggene tilbake. Da Mårup kirke ble nedlagt som sognekirke i 1928 flyttet man inventaret over til menighetens nye kirke; Lønstrup kirke. Mårup kirke hadde en romansk granittfont med akantusblader hugget i flatt relieff. Dåpsfatet er fra ca. 1575. Alteret hadde en altertavle fra sengotikken med en fremstilling av Anna selvtredje.
Skipsankeret foran kirken stammer fra den engelske fregatten «The Crescent» som var på vei til Göteborg med forsyninger til den engelske flåten og som forliste utenfor Maarup i desember 1808. 226 besetningsmedlemmer omkom og de ble begravet i en fellesgrav på kirkegården.
Mårup kirke ble benyttet som opptakssted under innspillingen av Gabriel Axels Oscar-belønnede film Babettes gjestebud i 1987.
Sam Quek
Sam Quek (født 18. oktober 1988) er en britisk landhockeyspiller.
Nyttårsaften 2016 ble hun utnevnt til medlem av Order of the British Empire.
Fylkesvei 286
Fylkesvei 286 (Fv286) går mellom Myntbrua og Skollenborg i Kongsberg. På folkemunne blir strekningen mellom Krekling og Skollenborg av og til omtalt som Burmaveien.
Før 1. januar 2010 var veien riksvei, etter at regionsreformen trådte i kraft har den status som fylkesvei.
I 2020 ble veien mellom Myntbrua og Diseplass fylkesvei 286 og var E134 til dess, som ved den tiden fikk en ny firefeltvei i tunnel, Kongsbergtunnelen. Veien mellom Diseplass og Skollenborg ble ikke forbedret, men det ble oppsatt en bomstasjon på fv 286 ved Damåsen for å ikke gi en snarvei forbi nye E134 som også har bompenger.
Peer Gynt-stemnet
Peer Gynt-stemnet er en ti dager lang kulturfestival i starten av august hvert år, i Sør-Fron og Nord-Fron i Gudbrandsdalen. Stevnet omfatter blant annet Peer Gynt-forestillingen ved Gålåvatnet og høgfjellskonserten på Kvamsfjellet.
Det første stemnet ble arrangert i 1928, hundre år etter Henrik Ibsens fødsel, på initiativ av Pål Kluften. Stemnet har blitt arrangert hvert år siden 1967. Ibsens drama Peer Gynt har vært framført på friluftsscenen ved Gålåvatnet hvert år siden 1989. Fra 1993 har stykket blitt fremført med Edvard Griegs musikk. Forestillingen blir sett av over 20 000 tilskuere hvert år.
På Høgfjellsscena på Kvamsfjellet er den årlige konserten «Ved Rondane». Fra 2006 til 2012 var det i tillegg en danseforestilling i Fryajuvet under stemnet. Prisen Årets Peer Gynt deles ut under stevnet.
Stemnet arrangeres av Peer Gynt AS på Vinstra. Festivalen har status som knutepunktfestival og i tillegg til de tre store forestillingene nevnt over, arrangeres det større og mindre kultur- og naturarrangement gjennom stemnet.
Peer Gynt ved Gålåvatnet
Fra 1988 til 2013 var forestillingen i regi av Svein Sturla Hungnes, som også spilte hovedrollen som Peer Gynt fra 1995 til 2007. Fra 1989 til 1994 hadde Per Tofte hovedrollen, og fra 2008 tok Dennis Storhøi over som Peer. Edvard Griegs musikk ble frem til 2013 fremført av et orkester og et kor. Forestillingen har også fått internasjonal oppmerksomhet, og det har blant annet blitt satt opp en konsertversjon i Central Park, New York i oktober 2006.
I 2014 ble det satt opp en ny forestilling ved Gålåvatnet, med regissør Erik Ulfsby, og med Mads Ousdal i tittelrollen. Forestillingen er med profesjonelle skuespillere i samspill med 80 frivillige aktører. Musikken til teaterforestillingen er skrevet av Kjetil Bjerkestrand. Musikken er inspirert av Edvard Griegs Peer Gynt suite, men er tilpasset et mer moderne uttrykk og fremføres av 7 profesjonelle musikere.
I 2017 ble Peer Gynt satt opp av regissør Sigrid Strøm Reibo. Far og sønn Nils Ole og Jakob Oftebro deler på rollen som Peer Gynt. Rammen rundt er forestillingen er en byggeplass hvor fornøyelsesparken Gyntiana er under konstruksjon. Etterhvert i forestillingen blir det tydelig at denne parken ikke kommer til å bli fullført, den blir etterhvert en ruin, og på slutten er den en drøm som ikke ble noe av. Parken er et bilde på Peers liv: et påbegynt prosjekt som ikke blir gjennomført; en ufullendt idé. Musikken til forestillinga er bygd på Edvard Griegs Peer Gynt-musikk, og skrevet av Simon Revholt og Sjur Miljeteig.
I 2019 tok Marit Moum Aune over stafettpinnen som regissør. Hun satte opp sin versjon med Pål Christian Eggen i tittelrollen, og Silas Henriksen som dansende Peer. Scenen ved Gålåvannet ble ombygd i et samarbeid med arkitektfirmaet Snøhetta slik at et vannspeil dekket store deler av scenen. Dette ga en illusjon av at Gålåvannet var mye nærmere publikum. Musikken var komponert av Erik Hedin og Nils Petter Molvær. Forestillingen ble avlyst i 2020 på grunn av restriksjoner i forbindelse med Covid-19, men ble satt opp igjen for halv "sal" i 2021.
Litteraturseminar og debatter
I tillegg til festivalprogrammet arrangeres det også litteraturseminar og debatter. Her har det tidligere vært vist frem mindre teaterensembler fra utlandet for å vise utdrag av sine Peer Gynt-forestillinger, foredrag om Peer Gynt i billedkunsten, Per Gynt i folkediktningen, Ibsen og Gudbrandsdalen, osv. Det har også vært plenumsdebatter. Seminarene har i de senere år funnet sted på Per Gyntgården Hågå i Vinstra. Rasmus Stauri har gjennom en årrekke vært ansvarlig for disse sidearrangementene og for programheftet med innleggene fra litteraturseminaret.
Konserter
Under Peer Gynt-stemnet er det flere konserter. Et av høgdepunktene under stemnet er Høgfjellskonserten ved Rondane, på utendørsscena på Kvamsfjellet. Konserten byr på et unikt møte mellom artister og sjangere. I 2015 produserte SiLya og Det Norske Kammerorkester et spennende samarbeid Peer Gynt-stemnet. Tidligere artister til Høgfjellskonserten er blant annet KORK og Arve Tellefsen.
Konserten Morgenstemning finner sted på utendørsscena ved Gålåvatnet, hvor både nasjonalt og lokalt kjente artister gjør nye kunstneriske møter. I 2015 spilte Det Fronske Kompani og Stein Torleif Bjella ved Gålåvatnet. I 2014 holdt Ingrid Olava og Frida Ånnevik konserten. I anledning 150-årsjubileet for dramaet i 2017, initierte Peer Gynt-stemnet en forestilling med tre Peer Gynt-tolkere, Thoralf Maurstad, Dennis Storhøi og Kåre Conradi til Morgenstemning. En forestilling som høstet svært gode kritikker.
Kirkekonserten under Peer Gynt-stemnet foregår i Sør-Fron kirke. Også dette er en arena for nye relasjoner og uventede møter mellom artister. I 2015 bestod konserten av et mestermøte mellom Åse Kleveland, Catharina Chen og Frode Haltli. I 2014 spilte Arve Tellefsen, Knut Buen og Håvard Gimse, med tema fra livet og musikken til Ole Bull. I 2013 spilte Karoline Krüger og Sigvart Dagsland, og i 2012 gjestet Alexander Rybak.
Kunstutstilling
Helt siden 1971 har stemnet hatt en kunstutstiling. I 2017 var HMK Dronning Sonja sammen med Ørnulf Opdahl årets kunstnere. Øvrige kunstnere som de siste årene har latt seg inspirere av verket i en utsilling er bl.a. Håkon Gullvåg, Jørgen Platou Willumsen og Anne Kristine Thorsby (2016) Vegard Stalsberg (2015), Arne Nøst (2014), som også var scenograf til den nye forestillingen ved Gålåvatnet og Ståle Blæsterdalen (2013).
Årets Peer Gynt
Hedersprisen Årets Peer Gynt ble stiftet av Peer Gynt-stemnet i 1971, med Einar Gerhardsen som første prisvinner. Siden 1973 er det stortingsrepresentantene som har valgt Årets Peer Gynt. Den som blir valgt er en person eller en institusjon som har markert seg på en positiv måte på det samfunnsnyttige plan, og som har gjort Norges navn kjent i utlandet.
Eblisia
Utseende
Middelsstore, avlange og nokså flate, oftest blankt svarte stumpbiller. Kroppen er nokså jevnbred og temmelig flat. Hodet har forholdsvis kraftige, foroverrettede mandibler, middelsstore fasettøyne og korte, klubbeformede antenner. Pronotum har gjerne skarpe lengdefurer på sidene. Dekkvingene er vanligvis noe forkortede (dekker ikke hele bakkroppen), med få men skarpe punktstriper. Beina er korte og kraftige.
Utbredelse
Slekten er utbredt i varme områder over hele Jorda.
Aker sykehusmuseum
Aker sykehusmuseum er et museum for Aker sykehus i Oslo, som viser gjenstander, bilder og beskrivelser fra sykehusets historie gjennom over 200 år. Museet har utstillinger i to gamle, fredede bygninger på sykehusområdet; våningshuset og stabburet på Tonsen gård. I dag er museet og hele Aker sykehus en del av Oslo universitetssykehus. Museet ble opprettet i 1995 og drives av en museumsgruppe med pensjonerte sykehusmedarbeidere og andre frivillige.
Om Aker sykehus
Fra 1794 lå sykehuset på ulike steder i tidligere Aker herred. I 1895 fikk sykehuset sin nåværende plassering i Trondheimsveien på Tonsen gård. Med årene ble sykehusområdet utvidet til å omfatte også Nordre Sinsen gård. I løpet av 1900-tallet utviklet sykehuset seg til å bli et av landets største sykehus, med mange ulike spesialiteter. Fra 2010 ble Aker en del av Oslo universitetssykehus.
Kongsberg videregående skole
Kongsberg videregående skole er en videregående skole i Kongsberg. Kongsberg hadde tidligere tre videregående skoler, men disse tre er nå slått sammen til den nye «Kongsberg videregående skole» (KOVS), med over 1300 elever. Skolen er i dag den største videregående skolen i landskapet Buskerud.
De ulike avdelingene (noen av dem tidligere skoler før sammenslåingen) heter:
I tillegg til disse avdelingene finnes det også mindre avdelinger lokalisert i Åslandsgate, Saggrenda og på Kongsgårdmoen. Underavdelingene huser blant annet musikk, dans og drama, glassfag og naturbruklinjen.
Insekter
{{Taksoboks-gruppe beskrevet: ca. {{formatnum:{{formatnum:1000000}} ca. {{formatnum:21000}} i Norge }} {{Taksoboks-slutt}}
Insekter er – målt i antall arter – en stor og suksessrik leddyrgruppe: mer enn åtte av ti kjente dyrearter er insekter. De forekommer i de fleste naturmiljøer, bortsett fra havet. Læren om insekter heter entomologi.
Insekter har stor betydning for de fleste andre dyr, for noen som predatorer eller som parasitter. Ikke minst så inngår insekter i næringskjeden til mange høyerestående dyr – enten direkte som næring, eller lavere ned i næringskjeden. Et eksempel på det siste er rovfuglen spurvehauk som ikke lever av insekter, men av andre fugler som igjen har insekter som sin viktigste føde.
Betydningen for mennesket er også stort, både medisinsk som parasitter og vektorer for sykdommer, men kanskje mest økonomisk, som skade- eller nyttedyr i landbruket. Nyttige er de fordi mange planter er avhengig av insekter for pollinering, eller de kan være glupske «rovdyr» på skadedyr i landbruket. Enkelte fluelarver (maggot) kan brukes i bioterapi, en behandlingsform for å lege sår. Et annet eksempel er silkeormen, larven til en sommerfuglen i gruppen silkespinnere eller skjoldlus som særlig tidligere ble brukt til å lage lakk og voks. Stor betydning har også honning fra honningbien.
Det er blitt registrert en betydelig reduksjon av insektpopulasjoner flere steder i verden. For noen insektgrupper som visse sommerfugler, bier og biller, har nedgang i antall og mangfold blitt dokumentert i europeiske studier. Data for å vurdere områder eller arter som er utsatt for risiko mangler i tropiske regioner og de fleste steder på den sørlige halvkule. Nedgangen er tilskrevet habitatødeleggelse forårsaket av intensivt jordbruk og urbanisering, sprøytemiddelbruk, fremede arter, klimaendringer og kunstig belysning.
Den mest suksessrike dyregruppen
Insektene er den mest vellykkede dyregruppen på jorden. De er den mest artsrike gruppen og utgjør mer enn halvparten av alle nålevende arter. Mange arter er ennå ikke beskrevet og er således ukjente for mennesket. Samtidig utryddes stadig flere arter. Dette skjer daglig, særlig ved at regnskog hugges. Det er særlig noen faktorer som er viktige for å forklare denne suksessen.
Evolusjon
De eldste insekter er kjent fra devon, det må altså ha eksistert insekter i minst 380 millioner år. Vanligvis er det antatt at de øvrige seksfotede leddyrene er insektenes nærmeste slektninger, men ut over dette er det uenighet om hva som utgjør søstergruppen til insektene. Man hadde lenge antatt at mangefotingene var insektenes og de øvrige seksfotingenes nærmeste slektninger. Dette bl.a. fordi både insekter og tusenbein mangler det andre antenneparet, har trakéer og Malpighi-rør. På 1990-tallet ble det derimot klart at insekter er nærmere beslektet med krepsdyr enn med mangefotinger. Chelicerata er blitt foreslått som mangefotingenes nærmeste nålevende slektninger. Fellestrekkene med mangefotingene må derfor tolkes som konvergenser på grunn av at begge gruppene – uavhengig av hverandre – ble tilpasset til et liv på land. Fortsatt råder det usikkerhet om hvorvidt krepsdyrene som helhet (eller muligens bare en delgruppe av disse) står insektene nærmest. En av de mest omtalte teoriene for tiden, er at gruppene Remipedia, Malacostraca og Hexapoda til sammen danner kladen Pancrustacea. Tidligere har også den relativt ukjente gruppen leddyr Euthycarcinoidea vært foreslått som insektenes opphav.
Det er også indikasjoner på at Hexapoda som helhet er en polyfyletisk gruppe. At medlemmene er utstyrt med enkelte fellestrekk som tre par ben kan være resultatet av en parallell utvikling, og at Entognatha og Ectognatha ikke nødvendigvis hører sammen. Spretthalene regnes da heller ikke lenger til insektenes stamtre, og det er til og med spekulasjoner om hvorvidt de bør plasseres utenfor den potensielle Pancrustacea. Proturer og tohaler er ennå ikke blitt studert like inngående.
Ytre bygning
Insekter har som de andre leddyrene et ytre skjelett (hudplater) som holder de bløte delene i kroppen på plass. Disse er bygd opp for det meste av kitin. Enkelte insekter har harde hudplater med mye kitin, som de fleste billene. Mens andre insekter er svært tynn- eller bløthudet.
Som hos alle leddyr er insektenes kropp delt i ledd (segmenter), som i sin tur i evolusjonens løp har blitt sammenfattet til større kroppsavsnitt (tagmata). Insekter er unike blant leddyr om å ha tre slike avsnitt, hodet, brystet og bakkroppen.
Vinger finnes hos de fleste insekter, men var ikke til stede i insektenes stamart. De oppstod senere, i stamarten til en stor delgruppe som av denne grunn omtales som vingede insekter. Noen insekter (f.eks. lus og lopper) mangler vinger selv om de hører til de vingede insektene. I disse gruppene har altså vingene gått tapt igjen i evolusjonens løp, de er med andre ord sekundært vingeløse.
Det fins også en del primært vingeløse insekter. Disse ble i eldre systematikk sammenfattet som urinsekter («Apterygota» = «vingeløse»). Men man vet i dag at denne gruppen er kunstig, fordi f.eks. sølvkre (som er vingeløs) er nærmere beslektet med vingede insekter enn med spretthaler (som også er vingeløse).
Beina består av hoften ("coxa"), hofteringen ("trochanter"), låret (femur), leggen (tibia) og foten (tarsi). Foten består av flere ledd. Ytterst sitter et kloledd. Noen insekter, blant annet hos tovingene, har også fotputer sammen med kloleddet.
Fysiologi
Åndedrettet består et nett av tynne rør, trakérør, som forsørger alle kroppens celler direkte med atmosfærens oksygen. Insekter som har larvestadiene i vann puster ofte med gjeller, og det finnes flere typer gjeller. Noen insekter som lever i vann, som vannkalver, og alle landlevende insekter puster med trakéer, disse finnes på alle kroppssegmenter. Disse trakeene oppstod uavhengig av mangefotingenes og fløyelsdyrenes trakéer, som åndedrettets tilpasning til livet på land.
Fordøyelsen skjer i tarmen, som er delt i tre soner, og ender i endetarmsåpningen. Ekskresjonen skjer ved hjelp av det malpighiske rør. Også dette oppstod uavhengig av mangefotingenes og edderkoppdyrenes malpighiske rør.
Nervesystemet består, i likhet med alle leddyr, av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Insekters formering
Hannens kjønnsorgan kalles aedeagus, mens hunnens kjønnsorgan kalles ovipor. Hunner hos de fleste arter, har et eggleggningsrør (Ovipositor), hos enkelte arter kan dette være stort, mens det hos andre er lite og mer skjult.
Kopulasjon og egglegging
Under kopulasjonen overfører hannen hos de aller fleste insekter spermier gjennom penis (aedeagus) til en serie sædgjemmere inne i hunnen. Her lagres spermiene, som befrukter hunnens egg etter hvert som de produseres og går gjennom egglederen. Hos bladlus og pinnedyr er alle eller neste alle individene hunner og partenogenese («jomfrufødsel») vanlig. De fleste artene vi imidlertid produsere en kjønnet generasjon når forholdene tilsier det, og pare seg normalt. Hos enkelte grupper, særlig teger forekommer traumatisk inseminasjon, der hannen befrukter hunnen gjennom et sår i kroppen. Hos ametabile insekter, gresshopper og enkelte andre primitive grupper overføres spermiene vie an spermatofor. Dette systemet forekommer også hos enkelte mer avanserte grupper. Øyestikkere har indirekte befrukting, ved at hannen fyller et egen sædreservoar på 2. ledd på bakkroppen som han fyller med spermier før paring, og som tømmes i hunnens kjønnsåning (på enden av hennes bakkropp) ved paring.
De aller fleste insekter er eggleggende, men mange arter av fluer føder levende unger (larver), ellers er eggene så langt utviklet at de klekkes straks etter legging (ovovivipari). Bladlus er også levendefødende. Hos mange hemimetabole insekter legges eggene i vann, og larvene tilbringer livet i vann fram til de blir kjønnsmodne. De fleste holometabole insekter legger eggene på land og har landlevende larvestadier.
Utvikling
Grovt sett finner man tre typer for utvikling hos insekter: Larvene til insekter med a- eller hemimetabol utvikling omtales ofte som nymfer. De voksne (kjønnsmodne) insektene hos insekter med hemi- eller holometabol utvikling kalles imago.
Sanseorgan
Å kunne oppfatte lyder, bevegelser, smak, temperatur er viktig også for insekter. Sanseorganene finnes i form av:
Lyd
Ikke alle insekter kan lage lyder. De som gjør det, er vanligvis også i stand til å oppfatte lyder (høre). Lyder frambringes på flere måter, vanligvis fordi kjønnene skal finne hverandre, for å kunne pare seg. Noen sikader kan lage lyd som høres på en kilometers avstand.
Kont
Kont eller neverkont er en avstivet ransel eller veske til å bære på ryggen, som tradisjonelt har blitt laget av bjørkenever. En slik lett, hard, ofte kasseformet ryggsekk av flettverk, og gjerne med lokk og bunn av tre, beskytter innholdet mot støt, og til en viss grad også mot dårlig vær. Betegnelsen kont har også vært brukt om ulike typer kurver.
Insekter
Lyd
Lyd frambringes ved
Allsidig kosthold og utvikling
En av grunnene til insektenes suksess er den allsidighet de har ved å leve på mange ulike steder og av ulik føde. Insekter med fullstendig forvandling lever ofte på ulike steder som larve og voksen. Ofte lever de av forskjellig føde. Larvene kan være predatore (rovdyr), mens de voksne er planteetere som lever av nektar og pollen. Over halvparten av de kjente insektartene er plantespisere, mens de er representanter for bare åtte av de omtrent tretti ordenene.
Overvintring (kuldetoleranse)
Hvor blir insektene av når frosten kommer om høsten? De fleste fryser i hjel og dør, men på ett eller annet vis må alle insekter overleve vinteren. Insektene overvintrer i alle livets stadier, noen som egg, andre som larver og noen som voksne. I overvintringsstadiet (egg, larve eller voksen) tåler insektene minusgrader og vanlig norsk vinter.
I alle levende celler er det vann, om vannet fryser dør cellen. Insekter (og mange andre dyr) har en «frostvæske» med seg, i kroppen, den gjør de tolerante mot kulde. Enkelte biller kan tåle kulde ned mot minus 30 grader, og deretter når de tiner leve videre.
Alder
Et insekts liv starter når egget legges, og går via flere larvestadier, til utvokst forplantningsdyktig insekt. De aller fleste insekter i Norge lever omtrent ett år. Men, noen kan ha flere raske generasjoner i løpet av sommeren, disse sommergenerasjonene lever bare noen måneder. Andre bruker mange år på sin utvikling fra egg til voksen. Noen trebukker, bruker opptil 6-7 år på larvestadiet, før den voksne trebukken får en hektisk sommer til å føre slekten videre. I enkelte tilfeller har utviklingen hos praktbiller i død ved tatt så mye som 50 år, men dette skyldtest trolig eksepsjonelle forhold. Hos sosiale insekter som humler, veps og maur er det litt omvendt, larvestadiet er svært kort, mens livet som voksen er lengre.
Insekter som hobby
Å samle insekter er å bli innviet i en verden som ikke så mange andre kjenner, og å bli kjent med insektenes hemmelighetsfulle og underlige liv. Det er mye å lære om innsamlingsteknikk, preparering, oppbevaring og bestemmelse av dyrene. Innkjøp av insektlitteratur på de ulike gruppene, det blir gjerne et lite hobbybibliotek etter hvert. De fleste som begynner å samle insekter starter med sommerfugler, men det finnes mange like interessante grupper å samle på. Fordi artsantallet er så stort velger de fleste å samle på en liten gruppe. Det er ikke uvanlig å spesialisere seg på denne gruppen.
En som studerer insekter kalles en entomolog, og det finnes en forening for insektinteresserte, Norsk entomologisk forening. Den er for både profesjonelle og amatører. Arbeidet til amatørentomologene er svært viktig og har hatt en enorm betydning for forståelsen og kunnskapen om insektenes utbredelse.
For at det innsamlede materialet skal ha vitenskapelig verdi, er det viktig at det lages en etikett. Denne skal innholde minst tre hovedopplysninger, sted, dato og navnet til samleren.
Det finnes motforestillinger mot innsamling av insekter. Særlig av de fargerike og vakre dagsommerfuglene eller de nyttige humlene. Uten innsamling hadde det vært umulig å vite utbredelse og hvilke arter vi har i Norge. De sjeldne og truede artene finnes i et lite antall, og det er sjeldent at de blir innsamlet. Men, det skjer noen ganger, og opplysninger om disse er svært viktige i forvaltningen av naturen. Det er laget lister over de sårbarte og truede artene, listen kalles Norsk rødliste for arter, den har kategorier for hvor truet en art er. Over 50 % av de rødlistede norske artene er insekter. Dette tallet endres stadig ettersom nye reviderte rødlister utkommer. Sammen med Naturmangfoldloven er det myndighetenes mål å redusere antall arter på rødlisten.
Navn
Navnet insekt kommer fra det latinske ordet insectum (flertall: insecta), som betyr «snørt inn». Dette refererer til innsnøringene mellom de tre kroppsavsnittene. Det greske "entomon", som man finner igjen i ordet "entomologi", betyr det samme.
Det vitenskapelige navnet Insecta dekker bare de såkalte ekte insektene (Ectognatha; jf. insektenes inndeling). insekter i vid forstand, alle de seksfotede leddyrene, omtales som seksfotinger (= Hexapoda; dvs. ekte insekter pluss proturer, spretthaler og tohaler). I systematiske arbeider som omhandler slektskapet til gruppen er ofte insektene og gjemtkjevingene analysert under ett, og Hexapoda i dag mer vanlig enn Insecta. På norsk har insekter blitt brukt både om klassen i streng forstand og som en litt løsere sekkebetegnelse på hele gruppen.
Norske navn finnes bare på noen av insektene. Det er stort sett de mest vanlige, de mest fargerike eller store insektene som har fått norske navn. Insekter som er nyttige eller som er parasitter, skadedyr eller plagsomme for menneskene har også sine norske navn. Noen arter har opptil flere navn, dette har skjedd som følge av dialektene i Norge. I litteraturen finnes det også dessverre ulike norske navn på samme arten. Dette kan føre til misforståelser, derfor brukes latinske navn i fagmiljøet blant insekforskere. Norske navn funger vel bare i Norge, og det er helt umulig å kommunisere over landegrensene, dersom alle land skulle brukt sine nasjonale navn på de mange tusen artene av insekter.
Et eksempel på en navnekonflikt er bruken av Nattspinner og Bartrespinner på edderkopper i familien Hjulspinnere (Araneidae). Det å bruke ..spinner som siste ledd i navnet på enkelte grupper av edderkopper er svært naturlig, ettersom de spinner fangstnett. Problemet er at det er mange grupper av leddyr som kan spinne tråder. Mest kjent er selvsagt silkespinneren, en sommerfugl. Denne sommerfuglen spinner en kokong som brukes til å framstille silkestoff. Navnekonflikten består i at endelsen ..spinner, er et godt etablert navn på denne sommerfuglgruppen, og flere andre sommerfuglgrupper. Derfor blir det komplisert om også edderkopper skal bruke samme siste ledd, i sine navn.
Det arbeides med å sette navn på alle de insekter som er representert i norsk fauna. Flere grupper har etterhvert begynt å få norske navn. Dette er et tidkrevende arbeid der en forsøker å ta hensyn til allerede etablerte norske navn, samtidig som det må tenkes helhetlig. Mange insekter har navn som begynner på vanlig ... , liten ...  – navn (adjektiver) som kan være problematiske å bruke fordi det kan være en annen art som er mindre eller kanskje vanligere. (liten vannkalv, mindre vannkalv, enda mindre vannkalv, osv). Derfor forsøker en å unngå slik bruk av adjektiver i navn, og helst ta utgangspunkt i levestedet, utseendet, næringsgrunnlaget.
Systematisk inndeling
Slektskapsforholdene mellom forskjellige gruppene av insekter og deres nermeste slektninger er avklart i ulik grad. Det er uklart hvor nært de ordenene som plasseres i gjemtkjevinger, er beslektet med hverandre, og hvor nært de er beslektet med de egentlige insektene. Noen forskere foretrekker å la klasse Insecta omfatte også de andre seksbeine leddyrene (gjemtkjevinger). I så fall blir insektene en underklasse av de seksbeinte leddyrene, og omtales da som Ectognatha.
Inndelingen i undergrupper varierer også sterkt. Tre hovedgrupper peker seg ut som underklasser: de primitive ametabole insekter som mangler vinger som voksne, de hemimetabole insekter som har vinger, men ikke gjennomgår noe puppestadie, og de holometabole insekter, som gjennomgår fullstendig forvandling. De to første gruppene er parafyletiske, men denne måten å dele inn insekter på er hensiktsmessig nok til at den likevel ofte brukes.
Dette går frem av denne oversikten i hierarkisk skrivemåte (hvis flere enn to delgrupper står med samme innrykk under en overordnet gruppe, betyr dette at de nøyaktige slektskapsforholdene disse delgruppene imellom fremdeles er uavklarte):
Overklasse Hexapoda
Reduksjon av insekter
Entomological Society of America sa i 2019 at det er observert betydelige reduksjoner av flere insektpopulasjoner, men at det ikke er tilstrekkelige data for å fremskrive en nært forestående masseutryddelse av insekter. For noen insektgrupper som visse sommerfugler, bier og biller, har nedgang i antall og mangfold blitt dokumentert i europeiske studier. I andre regioner har det vært en økning av noen insektarter, selv om trender i de fleste regioner foreløpig er ukjente. Det er vanskelig å vurdere langsiktige trender for insektforekomster eller mangfold, fordi historiske målinger generelt ikke er tilgjengelig for mange arter. Robuste data for å vurdere områder eller arter som er utsatt for risiko mangler i tropiske regioner og de fleste steder på den sørlige halvkule.
Antatte årsaker og konsekvenser
Nedgangen er tilskrevet habitatødeleggelse forårsaket av intensivt jordbruk og urbanisering,  sprøytemiddelbruk, fremede arter, klimaendringer, og kunstig belysning. Økende bruk av insekt- og ugressmidler på avlinger, påvirker insektarter som ikke er ment å bli påvirket av giften, men også plantene disse lever av. Klimaendringer og introduksjon av fremede arter som konkurrerer med de opprinnelige artene, setter de lokale artene under press. De lokale artene blir dermed mer utsatte for å bukke under for patogener og parasitter. Den totale biomassen av insekter er estimert å synke med rundt 2,5 % per år.
Populasjonsnedgangen for insekter påvirker økosystemer, andre dyrepopulasjoner og mennesker. En global oversikt fra 2019 advarte om at hvis ikke nedgangen avbøtes med handling, vil tilbakegang ha en katastrofal innvirkning på klodens økosystemer. Fugler og større pattedyr som spiser insekter kan bli direkte påvirket av tilbakegangen. Reduserte insektpopulasjoner kan redusere økosystemtjenester levert av nytteinsekter, for eksempel pollinering av nyttevekster og biologisk nedbryting.
Danmark under EM i friidrett 2018
Danmark deltok under EM i friidrett 2018 som ble arrangert 6.–12. august 2018 i Berlin.
EM i svømmesport 2006
Det Europeiske mestereskapet i svømmesport 2006 ble avholdt i byen Budapest i Ungarn, fra 26. juli – 6. august 2006. Det ble konkurrert i grenene svømming på langbane, stuping, synkronsvømming og svømming i åpent vann.
Fridtjovbreen
Fridtjovbreen er en 30 km² stor isbre på Spitsbergen, Svalbard. Den er en ca. 10 km lang bre som går fra Grønfjordbreen i nord og ned i Van Mijenfjorden langt sørvest på Nordenskiöld Land. Fridtjovbreen er den største isbreen i hele Nordenskiöld Land. Den sørlige del av Fridtjovbreen inngår i Nordenskiöld Land nasjonalpark.
Breen ligger i en forkastningssone med Sefströmkammen (547 m) i øst og Ytterdalsegga (736 m) før Ytterdalen i vest. I sør hvor breen renner ut i Fridtjovhamna er det stroe morenemasser, og vest for bukta reiser Ingeborgfjellet seg.
Breen er oppkalt etter sluppen «Fridtiof» av Hammerfest, som var ekspedisjonsbåt for Torellekspedisjonen i 1885.
Emil Smith
Han var sønn av kriminaldommer Hjalmar Smith (1857–1928) og Johanna Ovidia Fredrikke Ellefsen (1864–1947). Han var første gang gift (fra 1916) med stud.philol. Alfhild Marie Frost (1889–1921), datter av kongelig fullmektig Diderik Cappelen Frost, og andre gang (fra 1924) med cand.mag. Ragna Rogstad (1897–1960), datter av rektor Trond Rogstad. Smith ble medlem av Norsk Kvinnesaksforening, etter at Margarete Bonnevie hadde blitt ny leder i 1936.
Erik Bye
Erik Erikssøn Bye (født 1. mars 1926 i Brooklyn i New York, død 13. oktober 2004 i Asker) var en norsk TV-personlighet, sanger og journalist. Han kom i 2005 på tredjeplass i kåringen Århundrets nordmann.
Liv og virke
Erik Bye var sønn av operasanger Erik Ole Bye og Rønnaug Dahl. Han gikk på Nordstrand høiere skole, hvor han var en av drivkreftene i skolens teatergruppe. Han var skuespiller og revysjef for Nordstrandrevyen i 1941.
Han tok graden master of arts i fagene engelsk, journalistikk og dramaturgi ved University of Wisconsin i 1953. Han var journalist i Associated Press (1953–1955), i BBCs norske avdeling (1955–1958) og siden i NRK.
Han var gift med politiker Tove Billington Jørgensen (1928–2008) fra 1953 til sin død. Han har omtalt henne som «mitt livs kompass, navigatøren ombord.»
Han ble ansatt i NRK i 1958. Bye var involvert i flere av de tidlige fjernsynsprogrammene i NRK, hvor han var kjent for sin hjertevarme og sitt gode humør. I 1958 platedebuterte han på Brødrene Johnsens platemerke Rondo med «Vandringsvise», som var den første av flere innspillinger av Einar Skjæraasens viser. Da Brødrene Johnsen nedla sin grammofonplate-produksjon i 1959, fikk han kontrakt med Philips. I samarbeid med Willy Andresen skrev han en lang rekke melodier. Han har selv skrevet tekst og melodi til «Anna Lovinda».
Han gjorde en stor innsats for Redningsselskapet gjennom store deler av sitt liv og fikk noen år før han gikk bort oppleve at en av redningsskøytene ble oppkalt etter ham som en honnør for dette langvarige arbeidet.
I 1994 engasjerte Bye seg sterkt som motstander av norsk medlemskap i EU.
Dokumentarfilmen Giganten (2005) skildrer Byes tre siste leveår og hans siste offentlige opptreden.
I 2005 ga Kirkelig Kulturverksted ut musikkalbumet En hildringstime - 16 artister hedrer Erik Bye, her finner vi artistene Anne Grete Preus, D'Sound, Lars Lillo-Stenberg, Åge Aleksandersen, Hellbillies, Lillebjørn Nilsen, Jan Eggum, Halvdan Sivertsen, Rita Eriksen, Henning Kvitnes, Trond Granlund, Odd Børretzen og Lars Martin Myhre, Henning Sommerro, Annbjørg Lien, Hans Fredrik Jacobsen som fremfører kjente viser av Erik Bye som «Vårherres klinkekule», «Vandringsvise», «Gå til onkel», «Anna Lovinda», «Skomværsvalsen», «Blå salme» og «Hildringstime».
Giselle Ansley
Giselle Ansley (født 31. mars 1992) er en britisk landhockeyspiller.
Hun representerte Storbritannia under Sommer-OL 2016 i Rio de Janeiro, der hun tok gull i kvinnenes turnering.
Nyttårsaften 2016 ble hun utnevnt til medlem av Order of the British Empire.
Erdmannbreen
Erdmannbreen er en isbre på Spitsbergen, Svalbard. Den er en ca. 4 km lang bre som går fra Dahlfonna i nord og ned i Ytterdalen langt sørvest på Nordenskiöld Land. Hele breen inngår i Nordenskiöld Land nasjonalpark og i Nordenskiöldkysten ramsarområde.
Breen ligger i en renne mellom Ytterdalsegga (736 m) og Ytterdalen i sørøst og Ytterdalsfjella (901 m) i vest. I sør hvor breen renner ut i Ytterdalen, er det noen mindre morenemasser.
Breen ligger i forkastningen mellom Det sørvestlige terreng med grunnfjell i vest, og Spitsbergens sentrale tertiære basseng med sedimenter i øst.
Yngaren
Yngaren er en innsjø i det sørlige Södermanland i Sverige, beliggende ca 15 km nordvest for Nyköping.
Yngaren er landskapets fjerde største innsjø, med et overflateareal på 48 km². Innsjøen ligger 19 meter over havet på det sörmländske sjøplatået, langs elven Nyköpingsån (som ved innløpet kalles Åkforsån og ved utløpet Skräddartorpsån). Yngaren har et rent, næringsrikt vann og sivkledde bredder.
Tettstedet Björkvik ligger ved innsjøen.
Tretten stasjon
Tretten stasjon er en jernbanestasjon på Dovrebanen. Stasjonsbygningen ble levert og satt opp av Strømmen Trævarefabrik. Stasjonen ble åpnet 1894 da jernbanen ble forlenget hit, og var endestasjon til den ble forlenget til Otta i 1896. Persontrafikken ble nedlagt 2001 og den har i dag status som fjernstyrt kryssingsspor.
I 1894 startet byggingen av Tretten stasjon på vestsiden av Lågen. Stasjonen var endestasjon på Hamar-Selbanen fra 1894 til 1896. Byggingen av stasjonen gjorde at denne siden av Tretten vokste frem med både hotell, landhandleri, bevertningssteder, boliger og forsamlingslokale. Bygging av en bro var nødvendig for å knytte stasjonsområdet sammen med østsiden av Tretten.
Trettenulykken
Norges største togulykke, Tretten-ulykken, skjedde nord for Tretten stasjon 22. februar 1975. Et nordgående persontog fra Oslo kolliderte med et sørgående ekspresstog fra Trondheim. Med 27 omkomne og 25 sårede er dette Norgeshistoriens største togulykke i fredstid. Det var tilsammen rundt 800 passasjerer med i de to togene. Årsaken til sammenstøtet var at nordgående tog feilaktig forlot Tretten stasjon.
Carl Westergren
Westergren vant tre OL-gull i tre ulike vektklasser i tre ulike sommer-OL. I 1920 i Antwerpen beseiret han finske Artur Lindfors i finalen som varte i 31 minutter og 25 sekunder. I OL 1924 i Paris vant han gull i lett tungvekt i fristil foran sin landsmann Rudolf Svensson. Sin tredje og siste olympiske tittel vant han åtte år senere i OL 1932 i Los Angeles. Westergren vant også VM-gull i 1922 og EM-gull i 1925, 1930 og 1931.
Quinnipiac River
Quinnipiac River er en elv i regionen New England i USA. Hele dens løp er innen staten Connecticut.
Den begynner i det vestlige sentrale Connecticut i myren Dead Wood Swamp vest for byen New Britain og renner ned sørover gjennom eller nær byene  Plainville – der den kan padles, Southington, Meriden, Cheshire,   Wallingford, Yalesville, North Haven og så ut i New Haven Harbor, en vik i Long Island Sound, i New Haven.
Den er 61 km lang og drenerer ca. 427 km².
Sophie Bray
Sophie Bray (født 12. mai 1990) er en britisk landhockeyspiller.
Hun representerte Storbritannia under Sommer-OL 2016 i Rio de Janeiro, der hun tok gull i kvinnenes turnering.
I 2016 ble hun utnevnt til medlem av Order of the British Empire.
Airbus Beluga
Airbus Beluga er et lastefly utviklet og bygget av Airbus for å frakte deler til Airbus-fly mellom forskjellige fabrikker. De fleste delene fraktes fra fabrikker rundt omkring i Europa til montering i Frankrike. Flyet fløy for første gang i 1994 og har vært i bruk siden 1995.
Airbus Beluga er utviklet fra Airbus A300, men har et sylindrisk lasterom som en utvidelse ovenfor kabinen. For å få plass til lasteluken er cocpiten senket noe i forhold til A300.
Eksterne lenker
Airbus A300
Liste over formennene for Republikken Tsjuvasjias statsråd
Formannen for Republikken Tsjuvasjias statsråd er leder for parlamentet. Dets forløpere var Sovjetkongressen etterfulgt av Det øverste sovjet (1938–1994). Navnene er transkribert fra russisk.
Macaouniversitetet
Kansler for er Macaos chief executive Edmund Ho og rektor er Iu Vai Pan (2007).
Universitetets campus er på øya Taipa, og har ekspandert dramatisk under regionens dramatiske økonomiske vekst og også som følge satsninger etter Portugals overlevering av Macao til Folkerepublikken Kina i 1999. Studenttallet økte fra flere hundre i 1980-årene til over 10,000 i 2019. I samme perioden er de lokale macaoeres andel av studentmassen økt fra 39% til 90%.
Stortingsvalget 2021 i Møre og Romsdal
Stortingsvalget 2021 i Møre og Romsdal vil bli avholdt mandag 13. september 2021. Det skal velges åtte stortingsrepresentanter for valgkretsen Møre og Romsdal fylke for valgperioden 2021-2025, herav syv distriktsmandater og ett utjevningsmandat. Det er ett distriktsmandat mindre enn ved stortingsvalget i 2017.
Innvalgte i perioden 2017–2021
I perioden 2017–2021 har følgende stortingsrepresentanter vært innvalgt for Møre og Romsdal:
For statsråd Sylvi Listhaug møtte Jan Steinar Engeli Johansen (Frp), for statsråd Jon Georg Dale møtte Knut Magne Flølo (Frp).
Marianne Synnes Emblemsvåg (H), Jon Georg Dale (Frp), Else-May Botten Norderhus (Ap), Fredric Holen Bjørdal (Ap) og Steinar Reiten (KrF) stilte ikke til gjenvalg i 2021.
Stortingskandidater 2021
Arbeiderpartiet:
Fremskrittspartiet:
Kristelig Folkeparti:
Heiner Koch
Heiner Koch (født 13. juni 1954 i Düsseldorf-Eller i Nordrhein-Westfalen i Vest-Tyskland) er katolsk erkebiskop av Berlin.
Stortingsvalget 2021 i Møre og Romsdal
Stortingskandidater 2021
Miljøpartiet De Grønne:
Heiner Koch
Bakgrunn
Koch vokste opp som sønn av en dommer i Düsseldorf-distriktet Eller, i den katolske menigheten St. Gertrud, hvor han var ungdomsleder og ministantleder. Etter ble ferdig med Geschwister-Scholl-Gymnasium i Düsseldorf, studerte han katolsk teologi, filosofi og utdanningsvitenskap ved universitetet i Bonn og fullførte studiene med statseksamen i utdanningsvitenskap og en doktorgrad.
Stortingsvalget 2021 i Møre og Romsdal
Stortingskandidater 2021
Rødt:
Heiner Koch
Prest
Den 13. juni 1980, hans 26-årsdag, ble han presteviet i Kölnerdomen. Han var deretter kapellan ved St. Martinus i Kaarst fram til slutten av 1983. I de påfølgende seks årene var ungdomssjelesorgen sentralt i hans virke. Han var opprinnelig stadsungdomspastor og BDKJ-president i bydekanatet i Neuss. Fra 1. april 1984 arbeidet Koch som universitetsprest ved Heinrich Heine-universitetet i Düsseldorf og var samtidig subsidiar ved St. Paulus i Düsseldorf.
På bispedømmenivå i Köln fikk Koch fra 1989 ledelsen av sjelesorgavdelingen for voksne. Den 1. november 1992 overtok Koch ledelsen av hovedavdelingen for sjelesorg i generalvikariatet. I oktober 2002 ble han utnevnt til visegeneralvikar.
Stortingsvalget 2021 i Møre og Romsdal
Stortingskandidater 2021
Senterpartiet:
SV - Sosialistisk Venstreparti:
Heiner Koch
Prest
Fra 1989 til august 2006 var Heiner Koch også rektor ecclesiae ved Mariä Himmelfahrt i Kölns Marzellenstraße, fra 1993 til 1998 var han også subsidiar ved katedralen. Fra 1. august 1998 tilhørte han domkapittelet. Han var generalsekretær for planleggingen og gjennomførelsen av de XX. Verdensungsdomsdagene i Köln.
Hjelpebiskop i Köln
Den 17. mars 2006 utnevnte pave Benedikt XVI ham til titulærbiskop av Ros Cré og hjelpebiskop i Köln. Den 7. mai 2006 mottok Heiner Koch bispeordinasjonen av erkebiskopen av Köln, kardinal Joachim Meisner, i Kölnerdomen; medkonsekratorer var hjelpebiskopene i Köln, Manfred Melzer og Rainer Maria Woelki. Som hjelpebiskop var Heiner Koch biskoppelig vikar for erkebispedømmet Kölns t sørlige pastoraldistrikt med over 600 000 katolikker, med blant annet byen Bonn Han var også biskoppelig vikar for fremmedspråklige katolikker i erkebispedømmet Köln og representant for den tyske bispekonferansen for tysktalende sjelesorg i utlandet og siden 25. april 2012 styreleder i Caritas i erkebispedømmet i Köln.
Stortingsvalget 2021 i Møre og Romsdal
Stortingskandidater 2021
Venstre:
Heiner Koch
Biskop av Dresden-Meissen
Den 18. januar 2013 utnevnte Benedikt XVI ham til biskop av Dresden-Meissen. Han ble innført i embedeet av kardinal Rainer Maria Woelki 16. mars i Dresdner Hofkirche. For perioden mellom utnevnelsen til og overtakelsen av erkebispedømmet Berlin, dvs. 8. juni til 19. september 2015, ble Heiner Koch utnevnt til apostolisk administrator for Dresden-Meissen.
Stortingsvalget 2021 i Møre og Romsdal
Stortingskandidater 2021
I tillegg stiller Alliansen − Alternativ for Norge, Demokratene, Folkeaksjonen nei til mer bompenger, Helsepartiet, Industri- og næringspartiet, Liberalistene, Partiet De Kristne, Partiet Sentrum og Pensjonistpartiet lister i Møre og Romsdal valgdistrikt. Totalt antall lister er 18.
Meningsmålinger
Siste lokale meningsmåling for Møre og Romsdal med spørsmål om stortingsvalg.
Heiner Koch
Erkebiskop av Berlin
Den 8. juni 2015 utnevnte pave Frans Heiner Koch til erkebiskop av Berlin. Han ble innført i embedet 19. september 2015 i St. Hedwigskatedralen av biskop Wolfgang Ipolt av Görlitz, Kochs forgjenger kardinal Rainer Maria Woelki overrakte ham kardinal Alfred Bengsch' bispestav. I prekenen mante Koch til at de kristne må sørge for at de ufødte, de svake, de fattige og døende, så vel som flyktninger, ikke blir ekskludert. Erkebiskopen sa «at hvis nødvendig - gå ut på gatene og kunngjør dette».
Stortingsvalget 2021 i Møre og Romsdal
Meningsmålinger
Oppslutning:
Mandatfordeling:
Heiner Koch
Episkopalgenealogi
Hans episkopalgenealogi er:
Stortingsvalget 2021 i Møre og Romsdal
Meningsmålinger
Antall distriktsmandater i valgkretsen reduseres fra 8 til 7 i 2021. Med siste måling som valgresultat vil følgende sju bli innvalgt:
Utjevningsmandatet kommer i tillegg og tildeles i sammenheng med landsresultatet.
Sarcolaenaceae
Sarcolaenaceae er en plantefamilie i ordenen Malvales. Den har ikke fått noe norsk navn, og artene i familien vokser ikke naturlig i den nordiske floraen. Artene i familien er eviggrønne busker og trær. De finnes kun på Madagaskar.